ᱱᱮᱯᱟᱞ

ᱱᱮᱯᱟᱞ ᱫᱤᱥᱚᱢ ᱫᱚ ᱦᱮᱢᱟᱞ ᱵᱩᱨᱩ ᱟᱲᱮ ᱨᱮ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱟᱱᱟ ᱾ ᱱᱮᱯᱟᱞ ᱨᱮᱱᱟᱜ ᱠᱚᱧᱮ ᱨᱮ ᱫᱚ ᱪᱤᱱ ᱫᱤᱥᱚᱢ ᱢᱮᱱᱟᱜᱼᱟ ᱾ ᱟᱨ ᱠᱚᱧᱮ, ᱥᱟᱢᱟᱝ ᱟᱨ ᱯᱟᱪᱮ ᱥᱮᱡ ᱨᱮ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱱᱮᱯᱟᱞ ᱨᱮᱱᱟᱜ ᱨᱟᱡᱽ ᱯᱟᱹᱨᱥᱤ ᱫᱚ ᱱᱮᱯᱟᱞᱤ ᱠᱟᱱᱟ ᱟᱨ ᱱᱮᱯᱟᱞ ᱨᱤᱱ ᱦᱚᱲ ᱫᱚ ᱱᱮᱯᱟᱞᱤ ᱦᱚᱸ ᱠᱚ ᱢᱮᱛᱟ ᱠᱚᱣᱟ ᱾ ᱱᱚᱸᱰᱮ ᱫᱚ ᱛᱚᱨᱟᱭ ᱨᱮᱱᱟᱜ ᱨᱩᱴᱷᱤ ᱥᱤᱛᱩᱝ ᱟᱨ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱨᱮᱭᱟᱲ ᱦᱚᱸ ᱵᱮᱥ ᱟᱹᱭᱠᱟᱹᱣ ᱧᱟᱢᱚᱜᱼᱟ ᱾ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱩᱭ ᱮᱵᱷᱚᱨᱮᱥᱴ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱮᱯᱟᱞ ᱟᱨ ᱪᱤᱱ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱮᱯᱟᱞ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱟᱴᱷᱢᱟᱱᱰᱩ ᱠᱟᱱᱟ, ᱱᱚᱶᱟ ᱫᱚ ᱚᱸᱰᱮ ᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱮᱯᱟᱞ ᱨᱮᱱ ᱰᱷᱤᱨ ᱵᱷᱟᱜᱽ ᱦᱚᱲ ᱜᱤ ᱦᱤᱱᱫᱩ ᱫᱷᱚᱨᱢᱚ ᱨᱮᱱ ᱠᱟᱱᱟ ᱠᱩ ᱾

ᱱᱟᱜᱟᱢ
ᱦᱤᱢᱟᱞᱚᱭ ᱴᱷᱟᱶ ᱨᱮ ᱫᱚ ᱑᱐᱐᱐ ᱥᱮᱨᱢᱟ ᱢᱟᱬᱟᱝ ᱛᱮ ᱢᱟᱹᱱᱢᱤ ᱠᱚ ᱦᱮᱡ ᱟᱠᱟᱱᱟ ᱨᱮᱭᱟᱜ ᱯᱚᱨᱢᱟᱱ ᱧᱟᱢᱤᱜᱼᱟ ᱾ ᱦᱩᱭ ᱫᱟᱲᱮᱭᱟᱜᱼᱟ ᱛᱤᱵᱽᱵᱚᱛ ᱵᱚᱨᱢᱟᱭ ᱨᱤᱱ ᱦᱚᱲ ᱒᱔᱐᱐ ᱥᱮᱨᱢᱟ ᱢᱟᱬᱟᱝ ᱠᱚ ᱦᱮᱡ ᱞᱮᱱᱟ ᱾ ᱒᱔᱐᱐ ᱥᱮᱨᱢᱟ ᱢᱟᱬᱟᱝ ᱫᱷᱟᱨᱟ ᱦᱚᱸᱫᱽ-ᱟᱨᱭᱟᱱ ᱡᱟᱹᱛ ᱠᱚ ᱱᱮᱸᱰᱮ ᱵᱚᱞᱚ ᱞᱮᱱ ᱨᱮᱭᱟᱜ ᱦᱚᱸ ᱠᱟᱛᱷᱟ ᱟᱸᱡᱚᱢ ᱵᱟᱲᱟᱜᱼᱟ ᱾ ᱒᱐᱐᱐ ᱥᱮᱨᱢᱟ ᱯᱟᱹᱪᱷᱞᱟᱹ ᱥᱮᱫ ᱨᱮ ᱦᱩᱰᱤᱧ ᱦᱩᱰᱤᱧ ᱯᱮᱱᱚᱛ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾

ᱨᱟᱡᱽ ᱟᱹᱨᱤ
ᱱᱟᱦᱟᱜ ᱱᱮᱯᱟᱞ ᱨᱮᱱᱟᱜ ᱨᱟᱡᱽᱱᱤᱛᱤ ᱫᱚ ᱟᱭᱢᱟ ᱫᱚᱞ ᱨᱮᱱᱟᱜ ᱯᱨᱚᱡᱟᱛᱚᱱᱛᱨᱚ ᱠᱟᱱᱟ᱾ ᱯᱨᱟᱭᱤᱢ ᱢᱤᱱᱤᱥᱴᱟᱨ ᱜᱤ ᱫᱤᱥᱟᱹᱢ ᱨᱮᱱ ᱢᱩᱠᱷᱤᱭᱟᱹ ᱫᱚ᱾ ᱥᱚᱨᱠᱟᱨᱟᱜ ᱛᱤ ᱨᱮ ᱜᱤ ᱫᱤᱥᱟᱹᱢ ᱪᱟᱞᱟᱣ ᱨᱮᱱᱟᱜ ᱵᱷᱟᱨ ᱫᱚ ᱢᱮᱱᱟᱜᱼᱟ᱾ ᱟᱭᱤᱱ ᱥᱚᱵᱷᱟᱨᱮ ᱟᱭᱤᱱ ᱛᱮᱭᱟᱨ ᱨᱮᱱᱟᱜ ᱵᱷᱟᱨ᱾

᱒᱐᱐᱘ ᱥᱮᱨᱢᱟ ᱫᱷᱟᱹᱵᱤᱡ ᱱᱮᱯᱟᱞ ᱫᱚ ᱥᱟᱝᱵᱤᱫᱷᱟᱱᱤᱠ ᱨᱟᱡᱛᱚᱱᱛᱨᱚ ᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱᱟ᱾ ᱚᱱ ᱥᱮᱨᱢᱟ ᱨᱮᱱᱟᱜ ᱒᱘ ᱢᱟᱹᱦᱤᱛ ᱦᱤᱞᱟᱹᱜ ᱟᱭᱤᱱ ᱥᱚᱵᱷᱟ ᱨᱮ ᱥᱚᱝᱵᱤᱫᱷᱟᱱ ᱨᱮᱱᱟᱜ ᱥᱚᱞᱦᱟ ᱦᱚᱦᱚ ᱠᱟᱛᱮᱜ ᱱᱮᱯᱟᱞ ᱨᱮ ᱯᱨᱚᱡᱟᱛᱚᱱᱛᱨᱚ ᱮᱦᱚᱵ ᱮᱱᱟ᱾

ᱨᱟᱡᱽ ᱟᱹᱨᱤ ᱫᱚᱞ ᱠᱩ

 ᱱᱮᱯᱟᱞᱤ ᱠᱚᱝᱜᱨᱮᱥ
 ᱱᱮᱯᱟᱞᱤ ᱠᱚᱢᱤᱣᱱᱤᱥᱴ ᱯᱟᱨᱴᱤ (ᱮᱠᱞᱟ ᱢᱟᱨᱠᱥᱵᱟᱫᱤ-ᱞᱮᱱᱤᱱᱵᱟᱫᱤ)
 ᱱᱮᱯᱟᱞᱤ ᱠᱚᱢᱤᱣᱱᱤᱥᱴ ᱯᱟᱨᱴᱤ (ᱥᱮᱞᱮᱫ ᱢᱟᱨᱠᱥᱵᱟᱫᱤ)
 ᱱᱮᱯᱟᱞᱤ ᱠᱚᱢᱩᱱᱤᱥᱴ ᱯᱟᱨᱴᱤ (ᱢᱟᱣᱵᱟᱫᱤ)
 ᱢᱚᱫᱷᱮᱥᱤ ᱡᱚᱱᱟᱫᱷᱤᱠᱟᱨ ᱯᱷᱚᱨᱟᱢ
 ᱛᱚᱨᱟᱭ ᱢᱚᱫᱷᱮᱥ ᱞᱳᱠᱛᱟᱱᱛᱨᱤᱠ ᱯᱟᱨᱴᱤ
 ᱱᱮᱯᱟᱞ ᱢᱚᱡᱩᱨ ᱠᱨᱤᱥᱚᱠ ᱯᱟᱨᱴᱤ

ᱚᱛᱱᱚ
ᱱᱮᱯᱟᱞ ᱫᱤᱥᱚᱢ ᱨᱮᱱᱟᱜ ᱨᱩᱯ ᱫᱚ ᱛᱮᱨᱪᱷᱟ ᱥᱚᱢᱟᱫᱷᱟᱨ ᱯᱩᱱᱠᱚᱬ ᱫᱷᱟᱨᱟ ᱾ ᱱᱮᱯᱟᱞ ᱨᱮᱱᱟᱜ ᱚ ᱡᱤᱞᱤᱧ ᱥᱩᱨᱥᱩᱯᱩᱨ ᱘᱐᱐ ᱠᱤᱞᱚᱢᱤᱴᱚᱨ ᱟᱨ ᱚᱥᱟᱨ ᱫᱚ ᱒᱐᱐ ᱠᱤᱞᱚᱢᱤᱴᱚᱨ ᱜᱮᱱ ᱦᱩᱭᱩᱜᱼᱟ ᱾ ᱱᱮᱯᱟᱞ ᱨᱮᱱᱟᱜ ᱚᱛ ᱥᱚᱝ ᱫᱚ ᱡᱚᱛᱚ ᱨᱮ ᱑᱔᱗᱑᱘᱑ ᱵᱟᱜᱩᱱ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱥᱟᱶᱛᱟ ᱟᱹᱨᱤ
ᱱᱮᱯᱟᱞ ᱫᱤᱥᱚᱢ ᱨᱮᱱᱟᱜ ᱥᱟᱶᱛᱟ ᱟᱹᱨᱤ ᱠᱚ ᱫᱚ ᱛᱤᱵᱽᱵᱚᱛ ᱟᱨ ᱥᱤᱧᱚᱛ ᱫᱤᱥᱚᱢ ᱥᱟᱞᱟᱜ ᱢᱮᱥᱟ ᱢᱤᱥᱤ ᱜᱮᱭᱟ ᱾ ᱱᱚᱸᱰᱮ ᱱᱟᱜ ᱦᱚᱨᱚᱜ ᱵᱟᱸᱫᱮ, ᱡᱚᱢ ᱧᱩᱛᱩ ᱡᱚᱛᱚᱣᱟᱜ ᱢᱤᱫ ᱫᱷᱟᱨᱟ ᱜᱮᱭᱟ ᱾ ᱱᱮᱯᱟᱞ ᱫᱤᱥᱚᱢ ᱨᱮᱱᱟᱫ ᱥᱟᱫᱷᱟᱨᱚᱱ ᱡᱚᱢ ᱧᱩ ᱠᱚᱫᱚ ᱪᱷᱚᱞᱟ ᱫᱟᱹᱞ, ᱫᱟᱠᱟ, ᱩᱛᱩ, ᱟᱪᱟᱨ ᱮᱢᱟᱞ ᱠᱚ ᱾ ᱱᱚᱝᱠᱟᱱ ᱡᱚᱢ ᱜᱮ ᱥᱤᱧ ᱦᱚᱸ ᱧᱤᱫᱟᱹ ᱦᱚᱸ ᱠᱚ ᱡᱚᱢᱟ ᱾ ᱡᱤᱞ, ᱦᱟᱹᱠᱩ ᱟᱨ ᱵᱤᱞᱤ ᱠᱚᱦᱚᱸ ᱠᱚ ᱡᱚᱢ ᱜᱮᱭᱟ ᱾

ᱥᱮᱪᱮᱫ
ᱱᱮᱯᱟᱞ ᱫᱤᱥᱚᱢ ᱨᱮ ᱫᱚ ᱱᱮᱡᱩᱜᱽ ᱥᱮᱪᱮᱫ ᱨᱟᱬᱟ ᱯᱚᱨᱫᱷᱟᱱ ᱢᱚᱱᱛᱨᱤ ᱡᱚᱝᱵᱟᱦᱟᱫᱩᱨ ᱨᱟᱬᱟ ᱦᱟᱜ ᱵᱤᱫᱮᱥ ᱦᱤᱨᱤ ᱑᱘᱕᱔ ᱥᱟᱞᱮ ᱨᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱢᱟᱬᱟᱝ ᱨᱮ ᱫᱚ ᱛᱤᱢᱤᱱ ᱫᱷᱚᱨᱢᱚ ᱥᱮᱪᱮᱫ ᱜᱮ ᱠᱚ ᱮᱢᱟ ᱠᱚ ᱠᱟᱱ ᱛᱟᱦᱮᱸᱫ ᱾ ᱑᱘᱕᱔  ᱥᱟᱞᱮ ᱨᱮ ᱥᱮᱪᱮᱫ ᱮᱦᱚᱵ ᱞᱮᱱ ᱨᱮᱦᱚᱸ ᱱᱮᱦᱚᱲ ᱠᱚ ᱞᱟᱹᱜᱤᱫ ᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱟᱹᱰᱤ ᱵᱟᱝ ᱛᱟᱦᱮᱸ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
ᱱᱮᱯᱟᱞ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱯᱚᱨᱡᱚᱴᱚᱱ ᱪᱮᱛᱟᱱ ᱨᱮᱜᱤ ᱛᱤᱝᱜᱩ ᱟᱠᱟᱱᱟ᱾ ᱡᱟᱣ ᱥᱮᱨᱢᱟ ᱜᱤ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱫᱤᱥᱟᱹᱢ ᱠᱷᱚᱱ ᱢᱟᱱᱣᱟ ᱠᱩ ᱱᱮᱯᱟᱞ ᱫᱟᱲᱟᱱ ᱠᱩ ᱦᱮᱡ ᱵᱟᱲᱟᱜᱼᱟ᱾

ᱧᱮᱞ ᱞᱮᱠᱟᱱ ᱡᱟᱜᱟᱠᱩ
ᱱᱟᱜᱚᱨᱠᱚᱴ, ᱯᱳᱠᱷᱚᱨᱟ, ᱠᱟᱴᱷᱢᱟᱱᱰᱩ

ᱯᱷᱮᱰᱟᱛ

 https://en.m.wikipedia.org/wiki/Nepal
ᱵᱟᱨᱦᱮ ᱡᱚᱱᱚᱲ

http://www.nepal.gov.np  of the Government of Nepal
 Official Site of Nepal Tourism Board 

 General information 
 Nepal from the BBC News

 Nepal from UCB Libraries GovPubs

 Nepal Encyclopædia Britannica entry

 Key Development Forecasts for Nepal from International Futures

ᱛᱷᱚᱠ:ᱱᱮᱯᱟᱞ 
ᱛᱷᱚᱠ:ᱫᱤᱥᱚᱢ
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ
ᱛᱷᱚᱠ:ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ